Paradiza viduo

La paradiza viduoOrnitologia taksonomio. () estas afrika birdospecio el la familio de viduedoj.

Taksonomio
Laŭ AviListAviList v2025, konsultita la 3-an de jan. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Viduidae - viduedoj
Vidua Cuvier, GLCFD, 1816 - viduo
Vidua paradisaea (Linnaeus, C, 1758) - paradiza viduo

Aspekto
La paradiza viduo estas birdo kun tre markita seksa duformismo.

Reproduktanta masklo havas nigrajn kapon kaj dorson, kaŝtanan bruston, okran nukon, blankan abdomenon kaj precipe larĝaj kaj longaj nigraj vostoplumoj, kiuj povas kreski ĝis pli ol 36 cm. Ne-reproduktanta masklo estas malfacile distingebla de ino, kaj ĝenerale de aliaj viduoj, ĉar ĉi tiuj diferencas unu de la alia laŭ grandeco, laŭ ne-reprodukta plumaro kaj koloro, kaj laŭ la kantoj uzataj por pariĝado. Kutime, ili longas ĉirkaŭ 13 cm kaj pezas ĉirkaŭ 21 gramojn. Inoj emas havi grizan bekon kaj plumojn grizbrunajn kun nigrecaj strioj, kaj iliaj subvostaj plumoj estas pli blankaj. Maskloj dum la ne-reprodukta sezono emas havi plejparte pli brunan plumaron kun nigraj strioj sur la krono, nigraj partoj laŭlonge de la vizaĝo, kaj pli malhelbruna koloro ĉe la brusto kaj pli kremkolora koloro ĉe la abdomeno.

Distribuo kaj habitato
La paradiza viduo troviĝas en Afriko, de suda Sudano, Etiopio kaj Somalio, suduesten al sudeosta Sud-Sudano, eosta DRK, nordeosta Ugando, Kenjo, Tanzanio, suda kaj uesta Angolo, suda Zambio, ĝis Malavio, Mozambiko, Namibio, Bocvano, Zimbabvo, Svazilando kaj nordeosta Sudafrikio.

Ĝia natura habitato estas herbejoj, savanoj kaj malfermaj arbaroj, kie ĝi vivas en arbustaj herbejoj ĉirkaŭ kultivadoj. Plejofte, ĝi restas for de akvaj surfacoj.

Referencoj

Kategorio:Viduedoj
Kategorio:Birdoj de Afriko